open-index/open-wikipedia-markdown huggingface dataset:
Paul Gray

**Paul Dedrick Gray** (født 8. april 1972, død 24. mai 2010) var en amerikansk bassist. Han var en av grunnleggerne av bandet Slipknot sammen med Shawn Crahan og (den tidligere) vokalisten Anders Colsefni.

## Dødsfall
Paul Gray ble funnet død 24. mai 2010 i et rom på hotellet Town Plaza i Urbandale, Iowa. Med obduksjonen 25. mai 2010 ble det funnet en dødelig mengde morfin i kroppen hans, som skal ha ført til hans død. Han etterlot seg sin kone Brenna, som også var gravid med parets første barn på dødstidspunktet.

## Maske
Gray har tidligere brukt en grisemaske av lateks på scenen, men brukte den siste tiden svart maske med stålpinner foran munnen.

## Referanser


## Eksterne lenker
* 
* 
*  Informasjon om Gray på Black-Goat.com
*  Informasjon om Gray på Slipknot News
Kenny G

**Kenneth Bruce Gorelick**, mest kjent under artistnavnet **Kenny G** (født 5. juni 1956 i Seattle, Washington, USA) er en av verdens mestselgende og mest kjente saksofonister og klarinettister. Han kaller seg selv for jazzmusiker, men spiller mest popballader som for eksempel «Songbird», «Moment» og «Forever in Love». Kenny G har også spilt saksofon på andre artisters album, som for eksempel Frank Sinatra, Toni Braxton, Katy Perry med flere. Han har fått en stjerne på Hollywood Walk of Fame.

## Referanser


## Eksterne lenker
* 
* 
* 
*
Maren Flotve Birkeland

**Maren Flotve Reme** (født **Birkeland**; 1985) er en norsk sanger og tidligere deltaker i TV-programmet *[[Idol (TV-program)|Idol]]*. 

Reme kommer fra Skudeneshavn på Karmøy i Rogaland. Hun endte på 8.-plass i Idol 2004. Høsten 2005 ga hun ut sin egen plate *[[For a Moment]]* gjennom plateselskapet Lynor.

## Diskografi
**Album**
* *[[For a Moment]]* (2005)

**EP**
* *Red Light* (2016)
** Sammen med Patrick Hollo.

**Singler**
* *This Heart is Broken* (2005)
* *I Want Your Soul* (2019)
* *The Sun Go Down* (2019)
* *Deep Light* (2020)

### Deltar på
* *Idol 2004: De Elleve Finalistene*
* *Jul på Karmøy* (2005)

## Referanser


## Eksterne lenker
* Nettside
* 
* 
*
Lesley Gore

**Lesley Gore** (født 2. mai 1946 i New York, USA, død 16. februar 2015) var en amerikansk sanger som var mest aktiv tidlig på 1960-tallet.

Hun slo igjennom som 17-åring med låten «It's my party» 1963, i Norge kanskje best kjent som «Spikre paller» med Vazelina Bilopphøggers. Denne ble etterfulgt av låter som «Judy's Turn to Cry», «She's a Fool», «You Don't Own Me» og «Maybe I Know». Typisk for Gores låter er at refrengene kommer først i sangene. Tekstene handlet så å si alltid om tenåringskjærlighet. Med tiden modnet hennes lydbilde og på sin siste hit, «California Nights» 1967 hadde hun lagt av seg det pikeaktige lydbildet og fremførte mer moden pop.

Gore var åpent homofil og etterlot seg partneren Lois Sasson. Ifølge Gores partner gjennom 33 år døde hun av lungekreft på New York Presbyterian sykehus på Manhattan i New York City.

## Referanser


## Eksterne lenker
* 
* 
*
Peter Stormare

**Peter Stormare** (født **Peter Storm** 27. august 1953) er en svensk skuespiller. Med sine engelskkunnskaper og skuespillerevner har han slått seg godt opp i filmindustrien i Hollywood, der han vanligvis spiller europeer med frynsete moral og drittsekker.
## Liv og virke
Han ble født som Peter Storm, men forandret navnet sitt da han oppdaget at han delte det samme navnet med en senior-student på skuespiller-høyskolen. Hans opprinnelige navnevalg var Retep Mrots (hans eget navn stavet baklengs), men det ble avslått av myndighetene. Han ble uteksaminert fra Teaterhögskolan i Stockholm i 1981.

Det skal nevnes at han er gudfaren til Gustaf Skarsgård, og spiller i et band som heter Blonde From Fargo.

I filmen *[[Constantine (film)|Constantine]]* spilte Stormare Satan. Han fikk gode kritikker for sin rolle som en stille forbryter i *[[Fargo (spillefilm)|Fargo]]* sammen med Steve Buscemi. Han spilte dessuten mot Tom Cruise som en sløv «øyelege» i filmen Minority Report. I TV-filmen **' fra 2003 spilte han [[Ernst Röhm]].

I Sverige har Peter Stormare vært med på flere filmer og teater-stykker, inkludert å ha samarbeidet med [[Ingmar Bergman]]. Han har dessuten spilt karakteren «[[Carl Hamilton]]», en oppdiktet svensk hemmelig agent som kan sammenliknes med [[James Bond]], og var basert på bøkene til [[forfatter]] [[Jan Guillou]].

Stormare har også inngått en avtale med klesmerket [[WeSC]] som går ut på å reklamere for merket ved å gå med bestemte klær. [[WeSC]] er et klesmerke mest brukt av ungdommer.

== Filmografi ==
* ''Damage'' (1992)
* ''[[Fargo (spillefilm)|Fargo]]'' (1996)
* ''[[Den tapte verden (film)|The Lost World: Jurassic Park]]'' (1997)
* ''Hamilton'' (1998)
* ''[[Den store Lebowski]]'' (1998) 
* ''8mm'' (1999)
* ''[[Chocolat]]'' (2000)
* ''[[Dancer in the Dark]]'' (2000)
* ''[[The Tuxedo]]'' (2002)
* ''[[The Million Dollar Hotel]]''
* ''[[Spun]]'' (2002)
* ''[[Armageddon (film)|Armageddon]]'' 
* ''[[Bad Company (film)|Bad Company]]'' (2002) 
* ''[[Windtalkers]]'' (2002) 
* ''[[Birth]]''
* ''[[Minority Report]]'' (2002) 
* ''[[Bad Boys 2]]'' (2003)
* **' (2003)
* *[[Constantine (film)|Constantine]] (2005)*
* *[[The Brothers Grimm]]* (2005)
* *[[Prison Break]]* (TV-serie, 2005&ndash;2006)
* *[[Switch (film)|Switch]]* (2007)
* *[[Tatt av kvinnen (film)|Tatt av kvinnen]]* (2007)
* *[[Hjelp, vi er i filmbransjen]]*  (2011)
* *[[Swedish Dicks]]*  (TV-serie, 2016 - ?)
* *[[Hansel and Gretel: Witch Hunters]]*  (2013) i rollen som sheriff Berringer
* *[[The Last Stand]]*  (2013)
* *[[Pain & Gain]]*  (2013)
* *[[22 Jump Street]]*  (2014)
* *[[Every Thing Will Be Fine]]* (i 2015)
* *[[John Wick: Chapter 2]]* (2017)
* *[[The Nut Job 2: Nutty by Nature]]* (2017)
* 1923 (2023)

## Referanser


## Eksterne lenker
*
Constantine

**Constantine** kan sikte til:

*Constantine (Algerie) - by i Algerie
*Constantine (provins) - provins i Algerie
**[[Constantine (film)]]*
K2 (andre betydninger)

**K2** kan vise til:

* K2, verdens nest høyeste fjell
* Mount K2, fjell i Canada
* K2 Sports, et selskap som produserer sportsutstyr som ski, snowboard, skøyter og sykler
* K2-ligaen i Sør-Korea (fotball)
* K-2, automatgevær
* K2 Black Panther, stridsvogn
* Kommando og kontroll
* Kredittindikator K2, kredittinkatoren for publikums innenlandske bruttogjeld i norske kroner og utenlandsk valuta
* Karshi-Khanabad, militær flyplass i Usbekistan
* Kellen Winslow II (amerikansk fotball)
* Prometheus, kjempe i gresk mytologi
Franco Nones

**Francesco «Franco» Nones** (født 1941) er en tidligere italiensk langrennsløper.

Nones deltok i 1963 sammen med fire andre Italienske kolleger i Mo Skilags internasjonale renn på Ner-Gruben i Mo i Rana. Blant deltakerne var Jo og Gjermund Eggen fra Engerdal Sportsklubb, Ragnar "Föllinge" Persson fra Föllinge IF i Jämtland, Alv Storelvmo fra Mo Skilag, Magnar Lundemo fra Varden IL, Erling Steineide og Arne Botten fra Sjårdalen IL for å nevne noen.

Under VM 1966 i Oslo var han med på det italienske stafettlaget som tok bronsemedaljene.

To år senere stod han for en av de største overraskelsene under OL 1968 i Grenoble, der han tok gullmedaljen på tremila, nesten ett minutt foran sølvvinneren Odd Martinsen.

## Referanser


## Eksterne lenker
* 
*  Biografi om Franco Nones på ski-nordik.it
*  Franco Nones på The-Sports.org
Ilon Wikland

**Ilon Wikland** (født 5. februar 1930 i Tartu i Estland) er en svensk-estisk illustratør.

Ilon Wikland er først og fremst kjent for sine idylliske illustrasjoner til Astrid Lindgrens bøker. Det er bare bøkene om Pippi Langstrømpe og Emil i Lønneberget som har blitt illustrert av andre, henholdsvis Ingrid Vang Nyman og Björn Berg.

Wikland tegner ofte barn med runde kinn og oppstoppernese, men er nøye med detaljer for å finne det som fanger en litterær figurs karakter. Inspirasjon til de rufsete Mattisrøverne i *[[Ronja Røverdatter]]* fant hun i køen på Systembolaget og *[[Karlson på taket]]* i Hallene i Paris. Ofte har hun også brukt sine egne døtre som modeller for figurene i tegningene.

Illon Wikland er datter av sivilingeniør Max Pääbo og kunstner Vida Juse og kom til Sverige som flyktning da hun var fjorten år gammel. Hun har skildret sin egen barndom i boka *[[Den långa, långa resan]]* (norsk tittel *Den lange, lange reisen*), skrevet sammen med barnebokforfatteren Rose Lagercrantz og utgitt i Stockholm i 1995.

## Priser og utmerkelser
* Illis Quorum 2002
* Expressens Heffaklump 1986
* Elsa Beskow-plaketten 1969

## Referanser


## Eksterne lenker
* 
* 
*  Immigrant-institutets sider om Ilon Wikland
Mount K2

:*Denne artikkelen handler om fjellet i Alberta. For fjellet i Pakistan, se [[K2]].*

**Mount K2** er et fjell i Jasper nasjonalpark i Alberta i Canada,  øst for Mount Kitchener.

Fjellet fikk sitt navn i 1938, og navnet indikerer sannsynligvis at fjellet kan betraktes som en lavere del av Mt. Kitchener. 

Fjellet er  høyt. 

## Referanser
Cromwell Hospital

**The Cromwell Hospital** er et sykehus i Kensington i London,  som ble åpnet i 1981. Sykehuset er mest kjent for å ha vært det stedet fotballspilleren George Best døde.

## Eksterne lenker
* The Cromwell Hospital – hjemmeside
Ingrid Vang Nyman

**Ingrid Vang Nyman** (1916–1959) var en dansk illustratør. Hun er i ettertid mest kjent for de klassiske tegningene til Astrid Lindgrens bøker om Pippi Langstrømpe, og arbeidene hennes er i dag høyt ansett som illustrasjonskunst. 

Ingrid Vang Nyman var barnebarn av den danske nasjonalbankdirektøren Johannes Lauridsen, stifteren av *Alfa Margarinefabrik*. I 1935 begynte hun på kunstakademiet i København, men sluttet etter et par år. Hun forsøkte seg som fri kunstner, blant annet med malerier og keramikk, men begynte snart å lage illustrasjoner, særlig til barnebøker. 

Ved kunstakademiet hadde Ingrid Vang Nyman truffet Arne Nyman som var maler, tegner og lyriker. De giftet seg i 1940. Samme år ble sønnen Peder født. Ekteskapet ble oppløst etter et par år, og i 1943 flyttet hun og sønnen til Stockholm. Der kom Vang Nyman i kontakt med det nystartede barnebokforlaget Rabén & Sjögren som trengte en illustratør til bøkene om Pippi Langstrømpe. 

Ingrid Vang Nyman var tidvis svært produktiv, men forble likevel forholdsvis ukjent. Etter langvarige økonomiske og helsemessige problemer begikk hun selvmord på Luciadagen i 1959. 

Ingrid Vang Nymans illustrasjoner er kjennetegnet av klare fargeflater, tydelige konturer og en sikker figurtegning i en forenklet, dekorativ realisme. 

Sønnen Peder Nyman ble tegner som sin mor, og var særlig kjent for sine stiliserte og poengterte avistegninger i den danske dagsavisa *[[Politiken]]*. Han døde i 2001.

## Referanser


## Eksterne lenker
* Ingrid Vang Nyman. Astrid Lindgren AB
* Ingrid Vang Nyman. Raben & Sjögren.
* Ingrid Vang Nyman. Göteborgs konstmuseum, 2020.
* Essay om Nymans illustrasjoner.
Potettrykk

**Potettrykk** er en enkel trykketeknikk og formingsaktivitet for oftest små barn. For å trykke, deler man en potet i to, skjærer ut en enkel figur i snittflaten og påfører flaten maling eller trykksverte. Dermed kan man bruke den halve poteten som et stempel og dekorere papirer eller tekstiler med mønstre og figurer.

Potettrykk er enkelt og billig å lage, men den utskårne poteten blir fort slitt. Trykkresultatet blir vanligvis grovere og mer unøyaktig enn når en bruker trykkplater og stempler av sterkere og fastere materialer.

Potettrykk tilsvarer blokktrykk, tresnitt, linoleumssnitt og andre grafiske høytrykksteknikker.

## Se også
* Blokktrykk

## Eksterne lenker
* Framgangsmåte for potetrykk
K2 Sports

**K2 Sports** er en amerikansk produsent av blant annet ski, snowboard, skøyter, sykler, fiskeutstyr, sportsklær og sko. Selskapet ble etablert i 1961.

## Eksterne lenker
* Hjemmeside
Superman Returns

***Superman Returns*** er en amerikansk spillefilm basert på figuren og superhelten Supermann. Filmen kom i 2006, og ble regissert av Bryan Singer. Rollen som Supermann/Clark Kent spilles av Brandon Routh. Lois Lane spilles av Kate Bosworth, mens Kevin Spacey spiller Lex Luthor.

## Handling
Handlingen til filmen er lagt noen år etter hendelsesforløpet i *[[Superman II]]* fra 1980. Clark Kent/Supermann/Kal-El har vært borte fra jorden i fem år. Når han kommer tilbake til jorden har mye blitt forandret. Hans store kjærlighet Lois Lane har gått videre i livet og giftet seg. Verden ser ut til å greie seg uten Supermann. I mellomtiden er skurken Lex Luthor sluppet fri fra fengselet og har dratt for å finne Supermanns borg, kalt ensomhetsborgen, hvor han lærer om Supermanns opphav. Han stjeler avansert teknologi som han bruker til å lage et nytt kontinent og setter USA under oversvømmelse. Det ser ut til at verden trenger mannen av stål nok en gang.

## Rollebesetning

## Se også
**[[Superman (1978)|Superman]]*, en amerikansk spillefilm fra 1978 med Christopher Reeve i rollen som Supermann.
**[[Superman II]]*, en amerikansk spillefilm fra 1980 med Christopher Reeve i rollen som Supermann.
**[[Superman III]]*, en amerikansk spillefilm fra 1983 med Christopher Reeve i rollen som Supermann.
**[[Superman IV: The Quest for Peace]]*, en amerikansk spillefilm fra 1987 med Christopher Reeve i rollen som Supermann.

## Eksterne lenker
* 
*
Møreforsking Molde

**Møreforsking Molde** er en forskningsinstitusjon tilknyttet Høgskolen i Molde. Institusjonen ble opprettet i 1986 av daværende Distriktshøgskolen i Molde og Møreforsking som *Forskningssenter Molde*. 

Møreforsking Molde eies av Møreforsking og Høgskolen i Molde, med førstnevnte som knapp majoritetsaksjonær. Per 2005 har selskapet 12 ansatte og er lokalisert i Kunnskapsparken i Molde. Møreforsking Molde er kjent for samfunnsøkonomiske analyser ledet av professor Arild Hervik (1949-2025) i forbindelse med større samferdselsprosjekter.

## Eksterne lenker
* Møreforsking Molde
Erling Johannes Husabø

**Erling Johannes Husabø** (født 29. september 1961 i Leikanger) er en norsk jurist. Han er professor ved Det juridiske fakultet ved Universitetet i Bergen siden 1998.

Husabø ble cand.jur. i 1986 og tok den juridiske doktorgrad i 1994 med avhandlingen *Rett til sjølvvalt livsavslutning?*. Han mottok Meltzer-prisen for yngre forskere i 1995, og har vært konstituert lagdommer i Gulating lagmannsrett og prodekanus ved det juridiske fakultet i Bergen. Han var medlem av Nasjonalt råd for prioriteringer i helsevesenet fra 2000 til 2004, og var medlem av Bioteknologinemnda i perioden 2004–2007.

Han har blant annet engasjert seg i debatten om såkalte kjønnsnøytrale ekteskap og endringer i straffeloven i forbindelse med krigen mot terrorisme.

Fra 1. juli 2019 til 30. juni 2025 var han medlem av EOS-utvalget.

## Referanser


## Eksterne lenker

* Hjemmeside 
* Kronikk i *[[Aftenposten]]* 18. august 2005: «Ekteskap er ikkje kjønnsnøytralt»
Sergej Saveljev

**Sergej Petrovitsj Saveljev** (russisk *Сергей Петрович Савельев*, født 1948 Rajtsjikhinsk i Amur oblast, død 2005 Istra i Moskva oblast) var en russisk langrennsløper. Han representerte Sovjetunionen.

Under OL 1976 i Innsbruck tok han gull på tremila, og gikk på det sovjetrussiske laget som tok bronse på stafetten, slått av Finland og Norge.

To år senere, under VM 1978 i Lahtis, gjentok han bragden ved å gå helt til topps på tremila, foran landsmannen Nikolaj Zimjatov og den polske overraskelsesmannen Józef Łuszczek.

I vinter-OL 1980 i Lake Placid deltok han på 50&nbsp;km og ble nr 5.

## Referanser


## Eksterne lenker
* 
*  Biografi på Sportlegend.kulichki.net
*  Intervju fra 2001 på Skisport.ru
John Bauer

:*For privatskolen med samme navn, se [[John Bauergymnaset]].*

**John Bauer** (født 4. juni 1882 i Jönköping i Småland, død 20. november 1918 på Vättern) var en svensk kunstner, maler og illustratør. Hans poetiske og vakre illustrasjoner til svenske eventyr har gitt ham rollen som folkekjær klassiker i Sverige, der han har preget den nasjonale eventyrtradisjonen på samme måte som trolltegneren Theodor Kittelsen i Norge.

## Liv og arbeid

### Illustrasoner (utvalg)

Fil:Tyr and Fenrir-John Bauer.jpg|«Fenrisulven og Tyr» (1911)
Fil:Stackars lilla Basse!.jpg|*«Stackars lilla Basse!»*c(1912)
Fil:John Bauer Julbock.jpg|*«[[Julebukk]]»* (1912)

Fil:John Bauer 1915.jpg|Troll med bortført prinsesse (fra *Bland tomtar och troll*, 1915)
Fil:The Princess and the Trolls (John Bauer) - Nationalmuseum - 24305.tif|*«En kväll vid midsommartid gingo de med Bianca Maria djupt in i skogen»* (fra *Bland tomtar och troll*)
Fil:God kväll, farbror! Hälsade pojken.jpg|*«God kväll, farbror! hälsade pojken» ([[gouache]] fra *Bland tomtar och troll*, 1915)
Fil:Här ska du få en bit av en trollört, som ingen mer än jag kan leta rätt på.jpg|*«Trollörten»* (fra *Bland tomtar och troll*)

Fil:I samma ögonblick var hon förvandlad till en underskön liten älva.jpg|*«En underskön liten älva»* (fra *Bland tomtar och troll*)
Fil:Nej, sicken liten puttefnasker! Ropade trollet.jpg|*«Sicken liten puttefnasker!»* (fra *Bland tomtar och troll*)

File:John Bauer-Då och då tog tomten tag i tyglarna.jpg|*«Då och då tog tomten tag i tyglarna»* (gouache)
Fil:Rottrollen - John Bauer 1917.jpg|*«Rottrollen»* (1917)
</gallery>
== Annet ==

I forbindelse med Bauers 100-årsdag i [[1982]] utgav det svenske Postverket en serie [[frimerke]]r med bildene hans og i [[1997]] en serie med motiver hentet fra *Bland tomtar och troll''.

John Bauer fikk en kjede med friskoler oppkalt etter seg, de såkalte John Bauer-gymnasene. John Bauer-gruppen har hatt privatskoler både i Sverige og Norge. De norske skolene opphørte i 2008 etter økonomiske problemer, der skolen i Oslo ble stengt og skolen i Bergen ble solgt. Skolene i Sverige ble i 2013 lagt ut for salg. Bakgrunnen for avviklingen i Sverige var dalende interesse fra søkere.

## Referanser


## Eksterne lenker
* 
* John Bauers Museum, Jönköping 
* Malerier av John Bauer hos Projekt Runeberg
* John Bauergymnasenes hjemmeside
Koreas gjenforeningsflagg

**Koreas gjenforeningsflagg** er benyttet som et samlende symbol på Korea når Nord-Korea og Sør-Korea deltar i internasjonale sportsbegivenheter, særlig i forbindelse med den offisielle innmarsjen i forbindelse med åpningsseremonien.

Flagget ble først brukt i 1991 da de to nasjonene deltok med felles lag i 41. VM i bordtennis i Chiba, Japan og 6. VM i fotball for ungdom i Lisboa, Portugal.

De to nasjonene marsjerte inn med felles tropp under åpningsseremoniene til sommer-OL i Sydney i 2000 og i Athen i 2004, vinter-OL 2006 i Torino og Asialekene 2006 i Doha, men landene konkurrerte som separate nasjoner under egne flagg.

Flagget er ment å representere hele Korea. Bakgrunnen er hvit med den koreanske halvøy i blått i midten. Øya Jeju sørvest for halvøya er tatt med, men andre småøyer som hører de to nasjonene til er det ikke. En variant finnes dog, og inkluderer øya Ulleungdo og Dokdo øst for halvøya. Flagget har ingen offisiell status verken i Nord-Korea eller Sør-Korea.

## Se også
* Koreansk gjenforening
* Sør-Koreas flagg
* Nord-Koreas flagg

## Eksterne lenker
*  Nord- og Sør-Korea, Sidney 2000
*  Forholdet mellom Nord- og Sør-Korea på 1990-tallet.
*  Explanation and detailed design of the Korean Unification Flag
*  North, South Agree to Add Dokdo to the Korean Unification Flag
*  Korean Unification Studies
Londonderry Air

**«Londonderry Air»** er en salme fra Irland, spesielt fra Nord-Irland. Den er populær og meget sunget blant irskættede verden over.

Den er en folkemelodi som ble påstått nedtegnet av Jane Ross (1810–1879) fra Limavady i Londonderry. Den ble først publisert i Limavady i 1855 av folkemusikksamleren George Petrie (1789–1866), da med angivelse »ukjent opprinnelse».

Jane Ross påsto at hun hadde skrevet den ned fra harpemusiker, men siden melodien mangler de karakteristiske trekk fra tradisjonell, irsk harpemusikk antar man at Jane Ross er den egentlige komponisten. På midten av 1800-tallet var det en romantisk tanke om finne skjult kultur i folkedypet, en såkalt folkekultur, noe forskerne nå avviser, spesielt siden ingen annen versjon eller variant av melodien er blitt nedtegnet av andre folkeminnegranskere.

Jane Ross' hus eksisterer fortsatt og har fått en minneplakett:

:*Jane ROSS*
:*1810 – 1879*
:*who recorded the*
:*folk tune*
:*«THE LONDONDERRY AIR»
:*LIVED HERE*

Det er bortimot hundre ulike tekster knyttet til melodien. En av de mest kjente er *«Danny Boy»*, som er spesielt populær i irske miljøer USA og benyttes ofte i begravelser. Den første strofen lyder *Oh Danny Boy, the pipes, the pipes are calling...'' og var skrevet av en engelskmann, advokaten Frederic Edward Weatherly (1848–1929), som faktisk aldri besøkte Irland.

Den første teksten som er knyttet til melodien regnes som sikkert å være «The Confession of Devorgilla», også kjent som «Oh! shrive me, father».

:Would God I were the tender apple blossom            
:That floats and falls from off the twisted bough
:To lie and faint within your silken bosom
:Within your silken bosom as that does now.
:Or would I were a little burnish'd apple
:For you to pluck me, gliding by so cold
:While sun and shade you robe of lawn will dapple
:Your robe of lawn, and you hair's spun gold.

:Yea, would to God I were among the roses
:That lean to kiss you as you float between
:While on the lowest branch a bud uncloses
:A bud uncloses, to touch you, queen.
:Nay, since you will not love, would I were growing
:A happy daisy, in the garden path
:That so your silver foot might press me going
:Might press me going even unto death.

Den mest brukte teksten i Norge er «In Derry vale, ...» er skrevet av W. G. Rothery. For tekst og melodi, se ekstern lenke nedenfor.

Melodien spilles ofte under bisettelser.

Bengt Sigurd har skrevet en svensk tekst. Den svenske tittelen er «Jag saknar dig». Gunnar Wiklund med Sven-Olof Walldoffs orkester spilte den inn i Stockholm i 1965. I Norge ble sangen utgitt på singlen His Master's Voice 45-AL&nbsp;6135. Arrangør var Ken Wall.

## Norsk versjon
Yngvar Johansen har skrevet en kristen, norsk tekst. På norsk bærer den tittelen «På tidens hav».

### Innspilling
*Hans Svartdahl, sang. Akk.: Daniel Strøm. Utgitt på 78-platen Harmoni 226 i 1954.

## Referanser

## Eksterne lenker
* Tekst og melodi til «In Derry Vale»
* Historien bak «Danny Boy»
Buvika

**Buvika** er et bygdelag i Skaun kommune i Trøndelag. Sammen med Ilhaugen utgjør det tettstedet Buvika/Ilhaugen. De største boligfeltene i Buvika er Ilhaugen, Brekka, Lereggen og Havenget. Nyere boligfelt er Krokuslia, Saltnes Park, Hammerslia og Mølnbakken.

Buvika er i stor befolkningsvekst for tiden. Noe av dette kan forklares med ny E39, som letter adkomsten til tettstedet og kommunen for øvrig. Det er dessuten et naturlig sted å bosette seg på grunn av den nære beliggenheten til Trondheim. Tettstedet har få egne arbeidsplasser. Mange av innbyggerne pendler derfor til arbeidsplasser i nabokommunene.

Sentralt i bygda står kornsiloer og fabrikkbygninger som tilhører det som før het Piene mølle, lokalt: "Mørna". Ved Piene Mølle var det 1913–14 en arbeidskonflikt kjent som streiken i Buvika, hvor en streikende ble drept. Hendelsen er utgangspunktet for det dramatiske musikkspillet Skottet i Buvika av Idar Lind og Knut Anders Vestad, som hadde urpremiere 1. mai 2008. Piene-familien har ikke lenger eierskap i mølla, men den er i full drift med 36 årsverk ansatt. Den eies nå av Cernova, som igjen eies av Stiftelsen Fritt Ord og Felleskjøpet Agri.    

Buvika sitt idrettslag heter Buvik IL, med fotballavdeling og skiavdeling. Idrettsanlegget i Buvika omfatter kunstgressbane, gressbane og Skaunhallen.   

Buvika er sentrum i Buvik sokn av Den norske kirke, tilhørende Orkdal prosti og Nidaros bispedømme. Buvik menighet disponerer Buvik kirke og Buvik menighetshus.     

Inntil 1. januar 1965 var Buvika en del av Buvik kommune.

## Litteratur
*
Franz Krienbühl

**Franz Krienbühl** (født 24. mars 1929, død 13. april 2002) var en sveitsisk arkitekt, først og fremst kjent som skøyteløper. Ikke primært for sine sportslige prestasjoner, men for oppfinnelsen av en aerodynamisk trikot som skulle revolusjonere skøytesporten.

I 1968, nesten 40 år gammel, ble han sveitsisk mester, og debuterte i olympisk sammenheng i OL i Grenoble. Han endte alltid langt nede på resultatlistene, inntil han i 1974 sammen med sine hjelpere utviklet en aerodynamisk trikot i én del, som bidro til betydelige forbedringer av hans personlige rekorder.

Den nye og tettsittende trikoten ble først latterliggjort, men Krienbühls resultater gjorde mange av konkurrentene nysgjerrige. I OL 1976 kom Krienbühl i en alder av 47 år på åttendeplass på meter. Dette førte til en revolusjon innenfor skøytesporten, og snart brukte alle denne typen trikot.

1984 ble Krienbühl sveitsisk mester for 14. gang, 55 år gammel. Han la opp i 1986. 

## Referanser


## Eksterne lenker
*
Espen Hoff

**Espen Hoff** (født 1981) er en norsk fotballspiller. Han er oppvokst på Verningen.

## Klubbkarriere
Hoff spilte først for  og , før han gikk til  i 1999. 

Hoff gikk deretter til  våren 2006. Han gikk til  før 2009-sesongen og gikk videre til  1. august 2010. Han scoret sitt første mål for Stabæk mot  i 2009. Hoff har spilt på samtlige aldersbestemte landslag og fikk sin  mot  i 2005. 

Hoff er den yngste spilleren i norsk toppserie som først har nådd 100 spilte kamper. Dette oppnådde han da han kun var 21 år. Han ble også den yngste spilleren som rundet 200 kamper i en alder av 26 år og 145 dager i kampen mot  13. april 2008.

I 2006 og 2007 ble han kåret til årets spiller i Lyn av supporterklubben Bastionen.

Den 28. juli 2010 ble han solgt til . Han debuterte for Start mot  mandag 2. august 2010.

## Referanser


## Eksterne lenker
* 
* Profil på lynfotball.net 
* Spillerprofil på ikstart.no
London Luton lufthavn

**London Luton Airport**  tidligere kalt **Luton International Airport** er en flyplass i Luton, omkring 50 km nord for London. Den er den fjerde største flyplassen som betjener London etter Heathrow, Gatwick og Stansted. 

## Historie

Den første flyplassen på stedet ble åpnet 16. juli 1938 av ministeren for lufttrafikk, Kingsley Wood. Under andre verdenskrig ble den brukt som base for jagerfly fra Royal Air Force. 

Etter krigen ble området gitt tilbake til distriktsrådet, som valgte å fortsette driften på kommersiell basis. Flere charterselskaper tok den i bruk, blant annet Euravia (senere Britannia Airways) og Monarch Airlines. I 1972 var den landets mest innbringende flyplass. I august 1974 fikk den seg en økonomisk knekk fra Clarksons, en av de største turoperatørene, gikk konkurs. 

I de neste femten årene foregikk det stadige ombygninger, hvorav den største var åpningen av en ny internasjonal terminal i 1985. På det tidspunkt hadde Ryanair begynt flyvninger til Irland. I 1990 fikk den sitt nåværende navn fordi man så at det var potensial for å få mer trafikk dersom flere tilreisende innså at flyplassen ligger nær London. I 1991 flyttet Ryanair sin base til Stansted, hvilket igjen førte til en nedgangsperiode. Mot slutten av 1990-årene ble dette reversert, da Airtours begynte med charterflyvninger fra Luton og lavprisselskapene Debonair og easyJet valgte å ta den i bruk. Sistnevnte selskap valgte Luton som sin hovedbase. 

For å gjøre reisen mellom London og flyplassen enklere, og dermed gjøre flyplassen mer attraktiv, har det blitt bygget en ny jernbanestasjon, Luton Airport Parkway. Det går tog til St. Pancras stasjon i London, nordover på Midland Main Line og på Thameslinks rute til Bedford i nord og St. Albans, London, Wimbledon, Sutton, Gatwick og Brighton i sør. Det er en gratis busstjeneste mellom denne stasjonen og flyplassen. 

I juli 2005 åpnet et stort påbygg til terminalbygningen. Samme år kom antallet passasjerer pr. år opp i over åtte millioner.

## Destinasjoner

### Charterselskapers
* Astraeus Airlines
* First Choice Airways
* Monarch Airlines
* SunExpress
* Thomas Cook Airlines
* Thomsonfly
* XL Airways

### Fraktselskaper
* DHL
* MNG Airlines
* Varig Logística

## Eksterne lenker
*
Morten Knutsen

**Morten Knutsen** (født 27. november 1977 i Arendal) er en fotballspiller. Knutsen var regnet som et stort talent og ble hentet fra Start til Rosenborg i 2000. Etter å ha spilt for moderklubben i 2002, ble han hentet til Odd Grenland før sesongen 2004. Han hadde spilt 58 kamper for Rosenborg, men avtalen med Start innebar at Rosenborg skulle betale en, for sin tid, stor sum når han hadde spilt 60 kamper. Han ble derfor fristilt fra kontrakten ett år før den løp ut.

Knutsen levde ikke opp til forventningene i Odd, men avgjorde UEFA-cupkampen mot Ekranas i 2004 på frispark, noe som ga ham en viss heltestatus. Han var skadet store deler av sesongen 2005. Etter 2006-sesongen ble han fristilt av klubben og vendte hjem til Arendal. Han tegnet kontrakt med den lokale klubben FK Arendal før 2007-sesongen, men ble tvunget til å legge opp før sesongen begynte på grunn av fortsatte skadeproblemer.

Etter at Arendal Fotball ble stiftet i september 2010 har Morten Knutsen blitt spillende hovedtrener for klubben. Han ga seg som trener etter 2011-sesongen, men fortsatte som spiller i 2012.

## Karriere som spiller
(*Sist oppdatert 1. januar 2007*)

## Meritter
;Rosenborg BK
* Tippeligaen (1): 2000

## Referanser


## Eksterne lenker
*
Tuomo Könönen

**Tuomo Könönen** (født 29. desember 1977) er en finsk fotballspiller som for tiden spiller i finske MyPa. Fra 2006 til 2009 spilte han for norske Odd Grenland. Han kom gratis til Odd fra MyPa. Könönen har seks landskamper for , den siste 25. januar 2006 mot Sør-Korea. Fra 2009 var Könönen tilbake i MyPa.

## Eksterne lenker
* 
* Profil hos nifs.no
Trond Viggo Toresen

**Trond Viggo Toresen** (født 1978) er en norsk tidligere fotballspiller med kamper for Verdal, Byåsen, Pors Grenland, Odd Grenland, Notodden og Levanger. Toresen har 22 U-landskamper (U15&ndash;U18) og 2 mål for Norge.

Etter en god sesong i Pors Grenland i 2003 ble han hentet til Odd i 2004, hvor han i hovedsak var reserve og annenlagsspiller. Før sesongen 2006 skrev han kontrakt med Notodden, men denne ble annullert da Odd tilbød ny kontrakt. Fra sesongen 2008 var Toresen imidlertid Notodden-spiller. Foran sesongen 2010 skrev han kontrakt med Levanger Fotballklubb. Han skrev i januar 2011 under for moderklubben Verdal IL, hvor han ble ut 2015-sesongen.

I 2016 ble han assistenttrener i Levanger Fotballklubb, før han returnerte til Verdal som spiller i 2018. Toresen la opp som aktiv spiller i 2021, etter å ha vært spillende trener i Verdal den siste sesongen.

## Referanser


## Eksterne lenker
* 
* Spillerprofil på Levangerfk.no
Magnus Lekven

**Magnus Lekven** (født 1988) er en norsk tidligere fotballspiller.

## Karriere
Lekven spilte i Gulset IF før han ble hentet til Odd Grenlands junioravdeling. Han ble hentet fra klubbens egen juniorstall 25. oktober 2005 og fikk sin tippeligadebut (ett minutt) mot  i seriefinalen tre dager senere.

Ifølge tidligere Odd-trener Arne Sandstø minner Lekven mest av alt om en ny Tommy Svindal Larsen, men har etter hvert bekledd flere plasser på midtbanen. Lekven var en teknisk og hurtig spiller.

Sommeren 2012 ønsket ikke Lekven å forlenge sin kontrakt med Odd Grenland, og i august samme år ble det kjent at Lekven hadde signert for den danske klubben Esbjerg fB med overgang 1. januar 2013. Etter videre forhandlinger, ble han solgt for 1 million kroner i samme sommers overgangsvindu.

Den 29. juli 2016 signerte han en 4,5 års kontrakt med Vålerenga. Han debutere for klubben i hjemmekampen mot  den 1. august med draktnummer 8. Overgangssummen var rapportert å være på 2,5 millioner. Etter 2020-sesongen ble ikke kontrakten med Vålerenga forlenget.

I januar 2021 vendte han tilbake til Odd. Han la opp som fotballspiller etter 2022-sesongen.

## Landslaget
Den 15. januar 2012 debuterte han for , da han fikk spille de siste fem minuttene i 1-1-kampen mot  i Kings Cup.

Lekven har spilt totalt 42 kamper for aldersbestemte landslag.

## Referanser


## Eksterne lenker
* 
* ''«Han er framtida»'', artikkel i Telemarksavisa 26. oktober 2005
* Spillerprofil Odd Grenland
* Spillerprofil, AltOmFotball
Jan Tore Amundsen

**Jan Tore Thorsø Amundsen** (født 12. april 1983) er en norsk tidligere fotballspiller.

## Karriere
Han har spilt for Odd Grenland, Notodden, FK Tønsberg, Strømmen og Ull/Kisa.

Han ble hentet til Odd fra Urædd før sesongen 2002, men fikk ikke sitt endelige gjennombrudd før sesongen 2005. Dette året debuterte han også på U21-landslaget. 

Trolig satt han klubbrekord da han kom inn som innbytter for Odd Grenland i kampen mot FC Lyn og fikk deretter to gule kort og ble sendt av banen fire minutter senere. Odd vant kampen 2-0 etter scoringer av Zbynek Pospech og Stefan Bärlin. I en kåring av flere norske nettaviser, ble Amundsen rangert som Tippeligaens tredje dårligste spiller i 2007-sesongen, bare slått av sine to lagkamerater Fernando de Ornelas og Zbyněk Pospěch.

## Referanser


## Eksterne lenker
* 
* Profil på nifs.no
Kim Sjøberg Bentsen

**Kim Sjøberg Bentsen** (født 2. juli 1987) spiller fotball for Pors Grenland. Han ble hentet opp fra Odd Grenlands juniorstall før sesongen 2005, og han fikk med seg 10 A-kamper  og scoret ett mål i kvalifiseringskamp mot Bryne før han valgte å gå til Pors, etter en periode å ha vært i søkelyset til Notodden Fotballklubb.

Før han gikk til Odd spilte han for Ulefoss. Pr. september 2007 har han 27 aldersbestemte landskamper, senest på G19.

## Referanser


## Eksterne lenker
*
In Stahlgewittern

***In Stahlgewittern*** (norsk tittel «*I stålstormer*» / «*I en storm av stål*») er debutboka til den tyske forfatteren Ernst Jünger, og er hans mest kjente bok. Første versjon utkom i 1920, og baserer seg på hans dagboknedtegnelser som krigsfrivillig og offiser under første verdenskrig fra desember 1914 til august 1918.  

Boken er skrevet med et nøktern stil og beskriver krigens brutalitet uten å felle noen dom over den, uten å diskutere krigens årsaker eller rettmessighet. Bokas kjølige beskrivende stil har ført til at budskapet er sterkt debattert: Den har både lest med så motstridende tolkninger som å være en antikrigsbok, som en dokumentarisk beskrivelse, eller som en hyllest til krig. Boka blir ofte konstrastert med den eneste tyske første verdenskrigs-roman som er mer kjent enn «*I en storm av stål*», nemlig Remarques «''Intet nytt fra vestfronten''». 

Den franske forfatteren, og vinner av Nobelprisen i litteratur, André Gide beskrev den som «den utvilsomt vakreste krigsbok jeg kjenner, fullstendig godtroende, sannhetssøkende og ærlig». 

## Utgaver
Jünger reviderte teksten seks ganger etter førsteutgaven fra 1920. Nye utgaver kom i 1922, 1924, 1934, 1935, 1961 og til slutt i 1978. Utgaven fra 1934 tonet ned de mest nærgående voldsbeskrivelsene. Dagboknedtegnelsene som ble bearbeidet til romanen ble i 2013 utgitt i en kildeutgave redigert av Helmuth Kiesel.  

Boken kom ut på norsk først i 1997, oversatt av Pål Norheim og Jon Alfred Smith. (Tiden Norsk Forlag. 245 s.). Den har også vært gjenutgitt i 2010 med med annen tittel, *I en storm av stål - dagbok fra Vestfronten 1915-1918*.
* 

## Referanser
Klas Lestander

**Klas Lestander** (født 18. april 1931 i Arjeplog, død 13. januar 2023) var en svensk skiskytter. Han vant det første olympiske skiskytterrennet, da han gikk til topps på 20 km individuelt under OL 1960 i Squaw Valley. Han hadde bare den 25. beste langrennstiden av de 30 deltakerne, men takket være feilfri skyting (tjue av tjue blinker) gikk han altså helt til topps. 

Det skulle ta hele 46 år før en svensk skiskytter igjen gikk til topps i en OL-øvelse i skiskyting.  Anna Carin Olofsson-Zidek vant fellesstarten i OL 2006 i Torino og fire år senere gikk Björn Ferry fra Storuman til topps i herrenes jaktstart i Vancouver. 

Året etter OL-seieren var Lestander med på det svenske laget som kom på tredjeplass på stafetten under verdensmesterskapet i svenske Umeå. Stafetten ble ikke offisiell VM-øvelse før i Garmisch-Partenkirchen 1966.

## OL-medaljer
* 1960  Squaw Valley -  Gull i skiskyting, 20 km  Sverige

## Referanser


## Eksterne lenker
*
Erik Midtgarden

**Erik Midtgarden** (født 18. november 1987) er en norsk fotballspiller som spiller for .

## Spillerkarriere
Før sesongen sesongen 2005 ble han hentet opp til Odd Grenlands A-tropp fra egen juniorstall, og ble toppscorer for andrelaget i 2. divisjon med tolv scoringer. Han fikk også tre innhopp for klubben i Tippeligaen, og scoret for A-laget i 1. runde i cupen mot Langesund-Stathelle Fotball. Sesongen 2006 var han på utlån til Pors Grenland. Kontrakten med Odd gikk ut etter sesongen, og selv klubben uttrykte ønske om å ha ham med videre valgte han å gå til den nyopprykkede adeccoligaklubben Notodden FK. 

### Mjøndalen
I sesongene 2009 og 2010 spilte han for Mjøndalen i Adeccoligaen. I Mjøndalen etablerte Midtgarden seg som en målfarlig «potet» med et to-sifret antall scoringer begge sesonger. Han utmerket seg som en straffeskytter som alltid scorer, i tillegg til en spiller som kunne avgjøre kamper. Den 3. januar 2011 skrev han under for sin tidligere arbeidsgiver, eliteserieklubben Odd Grenland, og sommeren samme år ble han klar for Vitesse, med en utlånsavtale til FC Flora Tallinn ut året. Dessverre, ble ikke avtalen slik som avtalt. Lønnsutbetalinger og kontrakter som var lovet ble ikke overholdt, og han valgte deretter Lillestrøm som sin neste arbeidsgiver.
Høsten 2012 var Midtgarden tilbake i Mjøndalen. Allerede i sin første kamp borte mot Sandefjord, smalt han inn et mål i krysset fra ca. 30 meter. Midtgarden fikk 13 kamper, og scoret 10 mål. 

### Lillestrøm
Den 2. november 2011 ble det klart at Midtgarden hadde signert en kontrakt med Lillestrøm Sportsklubb, som strekker seg ut 2013-sesongen. Han fikk sin første trening med LSK da klubben begynte sin sesongoppkjøring den 9. januar 2012.

## Landslagskarriere
Midtgarden debuterte for U21-landslaget den 5. oktober 2006 i en kamp mot Danmark, hvor han scoret et av Norges mål. Han har totalt fire kamper, og to skåringer for U21-landslaget.

## Referanser


## Eksterne lenker
*
Olof Hvidén-Watson

**Olof Hvidén-Watson** (født 10. august 1982) er en svensk fotballspiller som spiller spiss for FC KooTeePee. Han har tidligere spilt for Stenungsund, Västra Frölunda, Fredrikstad, Pors Grenland, Odd Grenland og Bodø/Glimt. Hvidén-Watson ble leid ut til Bodø/Glimt ut 2007-sesongen.

Hvidén-Watson var en av to prøvespillere som fikk 90 minutter for Bodø/Glimt mot Leknes fotballklubb 1. august 2007 og scoret 2 av målene i kampen som endte 8-1 til Bodø/Glimt. Han trente med Glimt resten av uken. 8. august 2007 ble Bodø/Glimt, Odd Grenland og spilleren enig om en 3 måneders utlånsavtale. 

Hvidén-Watsons obligatoriske debut for Bodø/Glimt kom i hjemmekampen mot HamKam 11. august 2007. Han kom inn som innbytter i 2. omgang og scoret kampens to siste mål i en kamp som Bodø/Glimt vant 6-1. Hvidén-Watson fikk sin siste kamp for Bodø/Glimt 12. november 2007 da han var med å sende Odd Grenland ned i 1. divisjon i den siste og avgjørende kvalifikasjonskampen til Tippeligaen. 

## Referanser


## Eksterne lenker
*
Espen Isaksen

**Espen Hugo Isaksen** (født 16. januar 1979 i Narvik) er en norsk tidligere fotballspiller. Han er målvakt og har spilt i en rekke klubber. I perioden 2006 til 2008 spilte han for Odd Grenland. De første årene var han først og fremst reservekeeper for Rune Jarstein, men etter at Jarstein forlot Odd til fordel for Rosenborg, ble Isaksen førstevalget. Enkelte uheldige inngripener gjorde imidlertid at Odd sommeren 2008 hentet Árni Gautur Arason, samtidig som den yngre konkurrenten Dag Ole Thomassen ble reservekeeper. Som følge av dette bestemte Isaksen seg for å legge opp etter sesongen. Den 1. januar 2009 tok han over som keepertrener for Tromsø IL og var også spilleberettighet for klubben. To ganger i 2009-sesongen satt han på benken og i bortekampen mot Bodø/Glimt måtte han spille på grunn av at førstemålvakt Sead Ramović hadde karantene og Marcus Sahlman var skadet.

Han har tidligere spilt for Mosjøen, Byåsen og Oslo Øst, og har sittet på benken for Rosenborg og Stabæk.

Etter 2012-sesongen forlot han keepertrenerjobben i Tromsø og ble daglig leder i Mosjøen Fotball.

9. juni 2014 gjorde han "comeback" for Stabæk under noe spesielle omstendigheter. Da Stabæks førstekeeper var reist til Brasil for å spille VM, og reservekeeperen var ute med karantene, ble Isaksen hentet inn for å representere Stabæk som en midlertidig løsning.

## Referanser


## Eksterne lenker
*
Gaute Larsen

**Gaute Larsen** (født 1961) er en norsk fotballtrener fra Sandnes som er toppspillerutvikler i .

Larsen markerte seg først med å lede Ullern, som han tidligere hadde spilt for, opp i 1. divisjon før han ble hentet som hjelpetrener til Stabæk. Etter at Anders Linderoth trakk seg i 2001, overtok han hovedansvaret. Han ble imidlertid sparket høsten 2004, og uttalte på pressekonferansen at "jeg er skuffet, og jeg aksepterer det ikke, men jeg skjønner tankegangen". Før 2005-sesongen ble han hentet som hjelpetrener til . I 2007-sesongen hadde han et delt hovedtreneransvar for klubben, sammen med Arne Sandstø.

Etter cup-nederlaget mot  i september 2007 ble Sandstø og Larsen løst fra sine kontrakter, og erstattet med Ove Flindt-Bjerg som trener for Odd. Larsen ble deretter hovedtrener for 2.-divisjonslaget , hvor han var i årene 2008–2012. Da det utpå høsten 2012 ble klart at Asker verken kunne rykke opp eller ned, dro Larsen til , hvor han ble ny hovedtrener etter Tommy Bergersen og klarte å redde klubben fra nedrykk samme sesong. Larsen var trener for jærklubben fram til våren 2016, da han ble løst fra kontrakten.

Larsen returnerte som trener for Stabæk i sesongene 2017 og 2018. Senere har han hatt ulike roller i klubben.

## Referanser


## Eksterne lenker
*
Yossef Baratz

**Yossef Baratz** eller **Josef Baratz** (født 8. mai 1890 i Kosnitza, Ukraina, død 14. desember 1968) er blitt kalt stifteren av den første Israelske kibbutzen Degania.

Baratz var født av jødiske foreldre. Helt fra han var liten ble han kjent for å ha «et godt hode». Han var sterkt musikalsk, og spilte trommer og trompet. Faren hans drev et vertshus i landsbyen. Ved 1905-revolusjonen i Russland ble foreldrene drevet til å forlate distriktet. Han lykkedes i å immigrere, og i desember 1906 ankom han til Jaffa i Israel, bare 16 år gammel. Han reiste til Jerusalem, og lærte seg billedhuggerkunst. I 1910 sluttet han seg til bosetterne i Degania. I 1920 var han en av etablererne i *«General organization of Workers in Land of Israel»*. I 1921 reiste han til USA for å lære mere om amerikansk zionisme, og forelese for amerikanske zionister.

Han virket i hele sitt liv aktivt for Degania og zionismen. Hans bok *«A village by the Jordan»* ble utgitt på mange språk, og ved sin død i 1968 etterlot han seg sin elskede kone Miriam, og sine 7 barn Gideon, Dvorka, Amos, Yova, Baia, Michal og Eli.

## Referanser
Schloss Thurn und Taxis

**Schloss Thurn und Taxis** (egentlig *Schloss St. Emmeram*) i Regensburg oppstod fra klosteret St. Emmeram fra det 8. århundre. I forbindelse med oppløsningen av postrettighetene fikk fyrstehuset Thurn und Taxis klostereiendommen, og bygget den fra 1812 ut til residens. Slottet bebos fremdeles av fyrstehuset, og er et av de største bebodde slott i Europa. Fyrstefamilien eier også Europas største skogbesittelse.

Skattkammeret og stallmuseet er åpne for besøk. Det er også regelmessig omvisninger i deler av slottet. 

## Eksterne lenker
* Hjemmeside for fyrstefamilien med informasjon om åpningstider m.v.
Würzburger Residenz

**Würzburger Residenz** (Würzburg-residensen) er et barokkslott i Würzburgs indre by, med grunnstein fra 1720. Slottet var residens for fyrstbiskopene av fyrstbispedømmet Würzburg, inntil sekulariseringen under Napoleonskrigene. Det hører til hovedverkene innen den sydtyske barokk, og regnes i europeisk sammenheng som den viktigste residensbygning i senbarokk. Slottet er tatt opp på UNESCOs liste over verdens kulturarv.

## Historie
Residensen ble påbegynt under fyrstbiskop Johann Philipp Franz von Schönborn i 1720. Fyrstbiskopen døde imidlertid allerede fire år senere uten å oppleve bygningen ferdigstilt. Oppdraget fikk den da 33-årige arkitekten Balthasar Neumann, som i 1744 under den første byggherrens bror, fyrstbiskop Friedrich Carl von Schönborn, fullførte slottet som råbygg.

Den innvendige dekoren med fresker og stukkaturer ble utført av bl.a. Giovanni Battista Tiepolo (1752, trappehus med den største sammenhengende dekkfresko i verden, keisersal, slottskirke), Antonio Bossi (1749) og Johannes Zick (1750, havesal).

Den indre utførelsen hadde tre faser og begynte under Friedrich Carl. Under hans etterfølger Carl Philipp von Greiffenklau ble de berømte maleriene fullført. Med Greiffenklaus død gikk epoken kjent som Würzburg-rokokko til ende. Den videre utsmykning under Adam Friedrich von Seinsheim fulgte i Ludvig 16.-stil. Utførelsen av det såkalte Ingelheimzimmer fra 1776 i tidligklassisisme avsluttet en nesten 60-årig sammenhengende byggetid.

Bygningen er oppført etter en enhetlig plan, noe som er sjeldent for et så stort slott. Anlegget virker derfor enestående fullkomment. Arkitekt Balthasar Neumann ønsket å sammenfatte byggmestrene Maximilian von Welsch, Robert de Cotte, Gabriel Germain Boffrand og Johann Lucas von Hildebrandt til en syntese. De siste to deltok i utarbeidelsen av de første planene.

Slottet ble sterkt skadet i et britisk bombeangrep 16. mars 1945, og store deler ble helt ødelagt. Blant annet ble Glasskabinettet helt pulverisert. Med nitid rekonstruksjonsarbeid har man siden klart å gjenskape det. Det samme gjelder resten av slottet som langt på vei fremstår i fordums prakt.

## UNESCOs begrunnelse
UNESCO begrunnet opptagelsen på sin verdensarvliste med at Würzburg-residensen er «det mest enhetlige og usedvanlige av alle barokkslott», at det er «enestående gjennom sin originalitet, sitt ærgjerrige bygningsprogram og den internasjonale sammensetning» og at slottet er en «syntese av den europeiske barokk». Det var videre sete for «et av de mest strålende fyrstelige hoff i Europa». Slottets speilkabinett er videre «det mest fullkomne romkunstverk i rokokko».


Fil:Residenz Würzburg, East facade 20181228 2.jpg|Østfasaden.
Fil:Residenz Würzburg Plan.JPG|Plan over residensen og parken.
Fil:Residenz Würzburg Hofgarten Orangerie.JPG|Orangeriet.
Fil:HofkircheWürzburgL1020488 (2).JPG|Kirken.


## Referanser


## Eksterne lenker
* 
* Bilder der Würzburger Residenz
* Offizielle Internetseite der Würzburger Residenz
Stuttgart-Stammheim

**Stammheim** er den nordligste bydelen i Stuttgart. Bydelen er boligområde preget av gamle villakvartaler såvel som moderne områder med omkring 12&nbsp;000 innbyggere. Den tidligere selvstendige kommunen Stammheim ble innlemmet i Stuttgart 1. april 1942, og fikk status som egen bydel i 1956. Ved nyinndelingen i 2001 ble distriktet Stammheim delt i to forvaltningsområder: Stammheim-Mitte og Stammheim-Süd.

## Kultur og severdigheter

* Schloss Stammheim ble bygget omkring 1579 av Heinrich Schickhardt
* Schloss-Scheuer Stammheim
* Heimatmuseum Stammheim

## Stammheim-fengselet (Justizvollzugsanstalt)

Stammheim er særlig blitt kjent for Stammheim-fengselet, eller *Justizvollzugsanstalt Stuttgart-Stammheim*. Det ble bygget i 1963 med datidens mest moderne sikkerhetsteknologi. En rekke RAF-terrorister satt i dette høysikkerhetsfengselet, hvor de gjennomførte et spektakulært masseselvmord.

## Eksterne lenker
* Städtische Website mit Sehenswürdigkeiten
* Bürgerverein Stuttgart-Stammheim
* KJG Stammheim Kath. Junge Gemeinde Stuttgart-Stammheim
Stammheim

**Stammheim** kan vise til:

#Bydel i Calw i Baden-Württemberg: se Calw-Stammheim
#Bydel i Köln i Nordrhein-Westfalen: se Köln-Stammheim
#Bydel i Stuttgart i Baden-Württemberg: se Stuttgart-Stammheim
#*Stammheim-fengselet
#*En prisbelønnet film om RAF-prosessene: se Stammheim (film)
#*Et teaterstykke av George Tabori fra 1986: se Stammheim (teaterstykke)
#Bydel i Florstadt i Hessen: se Florstadt-Stammheim
#Bydel i Kolitzheim i Bayern: se Kolitzheim-Stammheim
#Samlebetegnelse for to kommuner i Kanton Zürich, Sveits; se Unterstammheim og Oberstammheim
# Et techno-diskotek: se Stammheim (diskotek)